शहर में बनेगा एक और बिजली सबस्टेशन, जमीन आवंटित
श्योपुर | एडीबी (एशियन डवलपमेंट बैंक) योजना के अंतर्गत श्योपुर शहर के लिए 33/11 केव्ही क्षमता का एक और विद्युत सब स्टेशन स्वीकृत किया गया है। कलेक्टर पीएल सोलंकी द्वारा विद्युत सब स्टेशन हेतु ग्राम बगवाज की भूमि सर्वे क्रमांक 51 में रकवा 0.418 हेक्टेयर (लगभग 2 बीघा) भूमि विद्युत मण्डल को आवंटित कर दी गई है तथा विद्युत सब स्टेशन का निर्माण कार्य शीघ्र प्रारंभ करने के निर्देश दिए गए है। इस विद्युत सब स्टेशन के निर्माण से किला क्षेत्र में कम वोल्टेज एवं अन्य प्रकार की विद्युत समस्याओं का निदान होगा।
hin_Deva hin_Deva